เมื่อสองวันก่อนผมคันที่ขาและต้นแขนเลยเผลอเกาไป ตรงต้นแขนไม่เป็นอะไรแต่ตรงขามีรอยถลอกครับ สองจุดนี้น่าจะเคยโดนลูกแมวที่เป็นโรคผิวหนังซึ่งรักษาไปแล้วแต่ยังไม่ฉีดวัคซีนข่วนอยู่ด้วย(ตัวผมฉีดแล้วครับ) ลักษณะแผลเป็นดังนี้ครับไม่มีอาการคันหรือแสบ ทายาก็ไม่เป็นอะไร อาบน้ำถูสบู่ก็ไม่แสบมาก เมื่อตอนเย็นของวันนี้มีตุ่มเล็กๆขึ้นมาแล้วผมเผลอไปแกะจนเห็นน้ำสีใสๆแล้วแสบนิดหน่อยแต่ไม่ทิ้งรอยแผลไว้ มีความสัมพันธ์กับเชื้อเอดส์มั้ยครับ(เมื่อวันเสาร์ผมไปตรวจมาด้วยวิธีRapid TESTซึ่งเสี่ยงครั้งแรกวันที่18เดือนมิถุนา ครั้งที่สองวันที่3เดือนสิงหา) ก่อนหน้านี้สอง-สามสัปดาห์ก็มีผื่นขึ้นตรงแขนขวาแต่ใช้เวลาแค่เที่ยงตรง-ห้าโมงเย็นก็หายและไม่ทิ้งรอยแผลไว้ ไม่รู้สึกตัวด้วยจนกระทั่งไปเกาก็เลยคันอยากทราบว่าอาการพวกนี้เกี่ยวกับเอดส์มั้ยครับ เป็นกังวลมากๆเพราะเงินที่เก็บเองเอาไปตรวจกับหมดแล้วและไม่รู้ว่าควรไปตรวจอีกทีเมื่อไหร่ ขอโทษที่มารบกวนบ่อยๆครับ
สวัสดีค่ะ จากรูปและอาการอาจเกิดจาก-เชื้อราที่ผิวหนัง มักเป็นปื้นแดง ขอบชัด มีขุย อาจต้องขูดขุยที่แผลไปตรวจดูเพื่อยืนยันการวินิจฉัย การรักษาคือการใช้ยาฆ่าเชื้อราเฉพาะที่-ผื่นผิวหนังอักเสบ-การติดเชื้อแบคทีเรียที่ผิวหนัง ซึ่งอาจเป็นแบคทีเรียที่อยู่ในน้ำลายแมว ร่วมกับมีการใช้เล็บขีดข่วนผื่นที่เกิดจากการติดเชื้อ hiv นั้น มักเป็นกระจายทั่วตัว ไม่เป็นจุดใดจุดหนึ่ง และอาจมีอาการร่วมอื่นๆในระยะแรก เช่นไข้ต่ำๆ ปวดเมื่อยตามตัว ต่อมน้ำเหลืองโต อาจรอการยืนยันผลเลือด hiv ที่สามเดือนอีกครั้งหากผื่นแดงนี้คันมาก ปวดบวมมาก ผื่นลุกลามไปบริเวณอื่น มีขนาดใหญ่ มีน้ำหรือหนองไหลจากตุ่ม ควรไปพบแพทย์ผิวหนังเพื่อตรวจเพิ่มเติม อาจต้องมีการขูดขุยไปตรวจเพิ่มดังกล่าวไปการดูแลตัวเองเบื้องต้น ไม่ไปแกะเกาบริเวณผื่น ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ